**Ministru kabineta rīkojuma projekta**

“**Par valsts aizsardzības mācības skolotāju sagatavošanu**” **sākotnējās ietekmes novērtējuma ziņojums (anotācija)**

|  |
| --- |
| **Tiesību akta projekta anotācijas kopsavilkums** |
| Mērķis, risinājums un projekta spēkā stāšanās laiks (500 zīmes bez atstarpēm) | Projekts šo jomu neskar. |

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Atbalstot virzību uz visaptverošas valsts aizsardzības sistēmas izveidi, uzsverot pilsoniskās apziņas veidošanas un patriotiskās audzināšanas nozīmīgumu jaunās paaudzes izglītošanā, kā arī nepieciešamību attīstīt valsts aizsardzības prasmes, Saeima 2018. gada 7.jūnija sēdē ir pieņēmusi lēmumu, ar kuru aicina Ministru kabinetu valsts aizsardzības mācību no 2024. gada ieviest kā obligātu mācību priekšmetu. Jau 2018./2019. mācību gadā uzsākama priekšmeta pilotprojekta īstenošana. Arī Valdības rīcības plāna Deklarācijas par Māra Kučinska vadītā Ministru kabineta iecerēto darbību īstenošanai 18.2. apakšpunkts paredz jau šogad uzsākt jauna satura valsts aizsardzības mācības priekšmeta pilotprojektu.Ministru kabineta rīkojuma projekts sagatavots, lai nodrošinātu valsts aizsardzības mācības priekšmeta skolotāju plānveidīgu un kvalitatīvu sagatavošanu. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Saeima 2009. gada 7.jūnija lēmumā “Par valsts aizsardzības mācības iekļaušanu valsts vidējās izglītības standartā” aicina Ministru kabinetu ieviest Izglītības un zinātnes ministrijas un Aizsardzības ministrijas izstrādāto plānu par pakāpenisku valsts aizsardzības mācības iekļaušanu valsts vispārējās izglītības standartā. Tas paredz, ka jau 2018./2019. mācību gadā tiks uzsākts valsts aizsardzības mācības pilotprojekts, bet nākamajos mācību gados to skolu skaits, kurās tiks īstenota valsts aizsardzības mācība, tiks pakāpeniski palielināts un 2024. gadā valsts aizsardzības mācība tiks apgūta visās vidējās izglītības iestādēs.Lai lēmumu izpildītu, nepieciešams nodrošināt ilgtermiņa risinājumu šī priekšmeta skolotāju izglītības nodrošināšanai, kā arī nekavējoties uzsākt plānveidīgu valsts aizsardzības mācības skolotāju sagatavošanu.Valsts aizsardzības mācību pasniegs Jaunsardzes un informācijas centra (turpmāk – JIC) personāls – jaunsargu instruktori. Daļa jaunsargu instruktoru ir civilpersonas – darbinieki, daļa – profesionālā dienesta karavīri, kas pārvietoti uz JIC (turpmāk – personāls). Lai nodrošinātu, ka valsts aizsardzības mācība tiek apgūta ikvienā vidējās izglītības iestādē, kopumā būs nepieciešami līdz 350 jaunsargu instruktori, proti, esošais jaunsargu instruktoru skaits turpmākajos gados būs jāpalielina līdz pat trim reizēm.Valsts aizsardzības mācības skolotāju sagatavošanai plānots izveidot studiju programmu Latvijas Sporta pedagoģijas akadēmijā (turpmāk – LSPA). LSPA ar Izglītības un zinātnes ministriju jau ir saskaņojusi Sporta pedagogu izglītības attīstības plānu 2018. – 2024. gadam, kur apņēmusies līdz 2019. gada septembrim izstrādāt un licencēt jaunu studiju programmu “Veselība, fiziskā aktivitāte un drošība”. Tā tiks veidota pēc moduļu principa, tajā tiks iekļauts specifisks modulis “Valsts aizsardzības mācība” un tajā būs iegūstama gan sporta skolotāja, gan valsts aizsardzības mācības skolotāja kvalifikācija. Aizsardzības ministrijai un LSPA nepieciešams noslēgt vienošanos par sadarbību. Tajā iekļaujama pušu apņemšanās noteiktos termiņos veikt visus nepieciešamos priekšdarbus, lai izstrādātu jauno studiju programmu (t. sk. vienoties par sasniedzamajiem studiju rezultātiem un studiju moduļu saturu), lai tā tiktu savlaicīgi licencēta, kā arī lai vienotos par turpmāko sadarbību studiju programmas īstenošanā (informācijas apmaiņa, kvalitātes kontrole u. c.) un studiju prakšu nodrošināšanā.Paralēli jaunas studiju programmas izstrādei nepieciešams nodrošināt arī jau esošo jaunsargu instruktoru apmācību, jo šobrīd viņiem kā interešu izglītības skolotājiem atbilstoši Ministru kabineta 2014. gada 28. oktobra noteikumiem Nr. 662 “Noteikumi par pedagogiem nepieciešamo izglītību un profesionālo kvalifikāciju un pedagogu profesionālās kompetences pilnveides kārtību” nav izvirzīta prasība pēc augstākās izglītības, savukārt vispārējās vidējās izglītības pedagogiem tā ir nepieciešama. Augstākās izglītības šobrīd nav nedaudz vairāk kā pusei jaunsargu instruktoru.Valsts un pašvaldību institūciju amatpersonu un darbinieku atlīdzības likuma (turpmāk – Atlīdzības likums) 26., 27. un 28. pantam ir vienots mērķis – sekmēt amatpersonu un darbinieku izglītības iegūšanu un kvalifikācijas paaugstināšanu, atbalstot to ar valsts finansējumu. Atlīdzības likuma 26. pants atšķirībā no 27. un 28. panta paredz mācību izdevumu kompensēšanu, jo likumdevējs paredzējis iestādēm iespēju atkarībā no tām pieejamiem finanšu līdzekļiem personāla izglītības iegūšanu atbalstīt tikai daļēji. Vienlaikus šis pants paredz iespēju kompensēt mācību izdevumus ne tikai gadījumos, kad persona mācās valsts akreditētā augstākās izglītības iestādē pēc savstarpējas vienošanās, bet arī gadījumos, ja persona mācās pēc iestādes iniciatīvas. Atbilstoši situācijai, kur izglītība jāiegūst plānveidīgi, salīdzinoši lielam skaitam iestādes personāla, kā arī, ņemot vērā apstākli, ka studijas notiks pēc iestādes iniciatīvas un mācību izdevumi tiks segti pilnībā, nav lietderīgi izmantot kompensācijas mehānismu, kas paredz līdzekļu atmaksu personai tad, kad tā pati apmaksājusi studijas, jo tas radīs personālam nevajadzīgu administratīvo slogu. Ministru kabineta rīkojuma projekts paredz, ka JIC noslēgs vienošanos par personāla apmācību augstskolās, kuras nodrošina iespēju iegūt sporta skolotāja kvalifikāciju – LSPA, Daugavpils Universitātē un Liepājas Universitātē – un veiks apmaksu uzreiz izglītības iestādei. Šāds mehānisms ir pretimnākošs personālam, jo jaunsargu instruktoriem var nebūt brīvu finanšu līdzekļu, lai tie paši veiktu maksājumus (un attiecīgi pēc tam uzreiz apmaksas dokumentus iesniegtu kompensācijas saņemšanai). Izmantojot šādu mehānismu, tiks sasniegts tas pats mērķis, kas sasniedzams, kompensējot personai tās samaksātos finanšu līdzekļus, proti, tiks segti mācību izdevumi par šo personu izglītības iegūšanu. Šāds Valsts un pašvaldību institūciju amatpersonu un darbinieku atlīdzības likuma 26. panta tulkojums ļaus novērst Ministru kabineta 2010. gada 21. jūnija noteikumos Nr. 656 “Noteikumi par valsts un pašvaldību institūciju amatpersonu un darbinieku sociālajām garantijām” un Ministru kabineta 2010. gada 12. oktobra noteikumos Nr. 954 “Kārtība, kādā profesionālā dienesta karavīram kompensē mācību izdevumus, un šo izdevumu atmaksāšanas kārtība” šobrīd esošo konstatēto nepilnību – prasību personai iestādes vadītājam tostarp iesniegt maksājumu apliecinošu dokumentu.Ar personālu, kuram tiks apmaksātas studijas, noslēdzama vienošanās par mācībām, kas paredz, ka pēc izglītības iegūšanas personālam jānostrādā JIC vismaz trīs gadi. Gadījumā, ja persona studijas pārtrauks vai pēc to pabeigšanas nenostrādās noteikto laika periodu, Ministru kabineta 2010. gada 21. jūnija noteikumu Nr. 656 “Noteikumi par valsts un pašvaldību institūciju amatpersonu un darbinieku sociālajām garantijām” vai Ministru kabineta 2010 .gada 12. oktobra noteikumos Nr. 954 “Kārtība, kādā profesionālā dienesta karavīram kompensē mācību izdevumus, un šo izdevumu atmaksāšanas kārtība” noteiktajos gadījumos un kārtībā mācību maksa tai būs jāatmaksā. Plānots, ka pēc jaunās studiju programmas izveides 2019. gadā tiem jaunsargu instruktoriem, kuri studijas būs uzsākuši šogad, būs iespēja pāriet uz jauno studiju programmu. |
| 3. | Projekta izstrādē iesaistītās institūcijas un publiskas personas kapitālsabiedrības | Aizsardzības ministrija, Jaunsardzes un informācijas centrs. |
| 4. | Cita informācija | Nav.  |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Projekts šo jomu neskar. |
| 2. | Tiesiskā regulējuma ietekme uz tautsaimniecību un administratīvo slogu | Projekts šo jomu neskar. |
| 3. | Administratīvo izmaksu monetārs novērtējums | Projekts šo jomu neskar. |
| 4. | Atbilstības izmaksu monetārs novērtējums | Projekts šo jomu neskar. |
| 5. | Cita informācija | Nav |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Rādītāji | 2018 | Turpmākie trīs gadi (*euro*) |
| 2019 | 2020 | 2021 |
| saskaņā ar valsts budžetu kārtējam gadam | izmaiņas kārtējā gadā, salīdzinot ar valsts budžetu kārtējam gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru 2019.gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru 2020.gadam | izmaiņas, salīdzinot ar vidēja termiņa budžeta ietvaru 2020. gadam |
| 1 | 2 | 3 | 4 | 5 | 6 | 7 | 8 |
| 1. Budžeta ieņēmumi | 0 | 0 | 0 | 0 | 0 | 0 | 0 |
| 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi | 0 | 0 | 0 | 0 | 0 | 0 | 0 |
| 1.2. valsts speciālais budžets |  |  |  |  |  |  |  |
| 1.3. pašvaldību budžets |  |  |  |  |  |  |  |
| 2. Budžeta izdevumi | 0 | 11 453 | 0 | 34 820 | 0 | 59 920 | 25 500 |
| 2.1. valsts pamatbudžets | 0 | 11 453 | 0 | 34 820 | 0 | 59 920 | 25 500 |
| 2.2. valsts speciālais budžets |  |  |  |  |  |  |  |
| 2.3. pašvaldību budžets |  |  |  |  |  |  |  |
| 3. Finansiālā ietekme | 0 | - 11 435 | 0 | - 34 820 | 0 | - 59 920 | - 25 500 |
| 3.1. valsts pamatbudžets | 0 | - 11 435 | 0 | - 34 820 | 0 | - 59 920 | - 25 500 |
| 3.2. speciālais budžets |  |  |  |  |  |  |  |
| 3.3. pašvaldību budžets |  |  |  |  |  |  |  |
| 4. Finanšu līdzekļi papildu izdevumu finansēšanai (kompensējošu izdevumu samazinājumu norāda ar "+" zīmi) | 0 | 11 435 | 0 | 34 820 | 0 | 59 920 | 25 500 |
| 5. Precizēta finansiālā ietekme | x | 0 | x | 0 | x | 0 | 0 |
| 5.1. valsts pamatbudžets | 0 | 0 | 0 | 0 |
| 5.2. speciālais budžets |  |  |  |  |
| 5.3. pašvaldību budžets |  |  |  |  |
| 6. Detalizēts ieņēmumu un izdevumu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā) | 2018.gada septembrī studijas uzsāks kopumā 19 jaunsargu instruktori, no tiem 15 studēs LSPA, divi – Daugavpils Universitātē, divi – Liepājas Universitātē. LSPA studiju maksa semestrī ir 570–620 EUR (1.–4. semestrī 620 EUR, 5.–8. semestrī 640 EUR, 9. semestrī – 570 EUR), Daugavpils Universitātē – 450 EUR semestrī, Liepājas Universitātē – 380 EUR semestrī.Turpmākajos gados šādi apmācāmas vēl kopumā līdz 80 personām, kas apmācību uzsāks nākamajos četros gados.

|  |  |  |  |  |
| --- | --- | --- | --- | --- |
| Apmācāmie JIC instruktori  | **2018** | **2019** | **2020** | **2021** |
|   | 2018.II | 2019.I | 2019.II | 2020.I | 2020.II | 2021.I | 2021.II |
| LSPA(15 pers.) | 9675\* | 9300 | 9300 | 9300 | 9600 | 9600 | 9600 |
| DU (2 pers.) | 940\* | 900 | 900 | 900 | 900 | 900 | 900 |
| LiepU(2 pers.) | 820\* | 760 | 760 | 760 | 760 | 760 | 760 |
| 20 \* |   |   | 12900\* | 12400 | 12400 | 12400 | 12800 |
| 20 \*  |   |   |   |   | 12900\* | 12400 | 12400 |
| 20 \* |   |   |   |   |   |   | 12900\* |
| Kopā | 11435 | 10960 | 23860 | 23360 | 36560 | 36060 | 49360 |
| **Kopā gadā**  | **11435** | **34820** | **59920** | **85420** |

*\*t.sk. vienreizēja reģistrācijas maksa**\*\*prognoze – 20 apmācāmie LSPA*Rīkojuma projekta izpildi Aizsardzības ministrija nodrošinās no aizsardzības resoram piešķirtajiem budžeta līdzekļiem budžeta programmas 34.00.00 ˝Jaunsardzes centrs˝ ietvaros. |
| 6.1. detalizēts ieņēmumu aprēķins |
| 6.2. detalizēts izdevumu aprēķins |
| 7. Amata vietu skaita izmaiņas | Projekts šo jomu neskar. |
| 8. Cita informācija | Nav. |

|  |
| --- |
|   **IV. Tiesību akta projekta ietekme uz spēkā esošo tiesību normu sistēmu** |
| Projekts šo jomu neskar. |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| Projekts šo jomu neskar. |

|  |
| --- |
| **VI. Sabiedrības līdzdalība un komunikācijas aktivitātes** |
| Projekts šo jomu neskar. |

|  |
| --- |
|   **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Aizsardzības ministrija, JIC.  |
| 2. | Projekta izpildes ietekme uz pārvaldes funkcijām un institucionālo struktūru.Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Projekts šo jomu neskar. |
| 3. | Cita informācija | Nav |

Aizsardzības ministrs Raimonds Bergmanis

1798

L. Liepiņa, 67335015

liene.liepina@mod.gov.lv